***Proiect***

**GUVERNUL REPUBLICI MOLDOVA**

HOTĂRÎRE nr.\_\_\_\_\_\_

din \_\_\_\_\_\_\_\_\_\_\_\_\_\_\_2018

**Cu privire la transmiterea unui teren**

În temeiul art. 14 alin. (1) lit. b) din Legea privind administrarea și deetatizarea proprietății publice nr. 121/2007 (Monitorul Oficial al Republicii Moldova, 2007, nr. 90-93, art. 401) și art. 8 alin. (3) din Legea cu privire la proprietatea publică a unităților administrativ-teritoriale nr. 523/1999 (Monitorul Oficial al Republicii Moldova, 1999, nr. 124-125, art. 611), Guvernul

**HOTĂRĂȘTE:**

1. Se transmite, conform deciziei Consiliului comunal Larga, din proprietatea publică a unităţii administrativ-teritoriale Larga, raionul Briceni, în proprietatea publică a statului, în administrarea Ministerului Finanţelor (gestiunea Serviciului Vamal), terenul cu suprafața de 0,11 hectare, cu numărul cadastral 1433201217, amplasat în extravilanul unităţii administrativ-teritoriale Larga, raionul Briceni.
2. Ministerul Finanţelor (Serviciul Vamal) în comun cu autorităţile administraţiei publice locale menționate în pct. 1, în termen de o lună, vor institui comisia de transmitere a terenului proprietate publică, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr. 901 din 31 decembrie 2015.
3. Agenţia Servicii Publice, la cererea titularului de drept, va efectua modificarea documentaţiei cadastrale în conformitate cu prevederile prezentei hotărâri.
4. Prezenta hotărîre intră în vigoare la data publicării în Monitorul Oficial al Republicii Moldova.

**PRIM-MINISTRU Pavel FILIP**

|  |  |
| --- | --- |
| **Contrasemnează:** |  |
|  |  |
|  |  |
| **Ministrul finanţelor** | **Octavian Armaşu** |